text: malecaday atu tananuman, u mikayatay a masarengusay ku caang, kilemel a mikucakuc. Dengay a mibuhat tu sakaen, tu su’aw, tu caledes, tu duku, tu lemawan ku kakurut. I tini i Taywan, Makala tu patekenan ku mihecaan nu nika’urip nu kakurut nu lutuk. Belung samin i matini a paluma, a mibuwah. u tapang nu sinabek nu payniyaru’. U Pangcah han tu i, makaen ku lusay nu kakurut, makaen naca ku luengelay a teluc nu caay atu papah. U langdaw nu papah mikialengel tu ni palumaan a kakurut, kilemel ku nika’ urip nu caang sisa awa:ay ku kemanay nu cirekay, saka ulahan nu tamdaw a kemaen.